
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


12 Ιανουάριου 2018 


ΤΕΥΧΟΣ ΔΕΥΤΕΡΟ 


Αρ. Φύλλου 23 


ΑΠΟΦΑΣΕΙΣ 

Αριθμ. 2/2179/ΔΠΓΚ 

Στοχοθεσία - Πρόγραμμα εκτέλεσης προϋπολο¬ 
γισμού - Παρακολούθηση εκτέλεσης. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 70, 147, 155Α, 157,172, 
173, 175Α του ν. 4270/2014 «Αρχές δημοσιονομικής 
διαχείρισης και εποπτείας (ενσωμάτωση της Οδηγίας 
2011/85/ΕΕ) - δημόσιο λογιστικό και άλλες διατάξεις» 
(Α' 143), όπως ισχύει. 

2. Τις διατάξεις του ν. 3429/2005 «Δημόσιες Επιχειρή¬ 
σεις και Οργανισμοί» (Α' 314), όπως ισχύει. 

3. Το π.δ. 142/2017 «Οργανισμός Υπουργείου Οικονο¬ 
μικών» (Α' 181). 

4. Το π.δ. 80/2016 «Ανάληψη υποχρεώσεων από τους 
Διατάκτες» (Α' 145). 

5. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (Α' 116). 

δ.Τηναριθ. Υ29/8.10.2015 απόφαση του Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουρ¬ 
γό Οικονομικών Γεώργιο Χουλιαράκη» (Β' 2168). 

7. Την ανάγκη εξασφάλισης της χρηστής δημοσιονομι¬ 
κής διαχείρισης και της παρακολούθησης της εκτέλεσης 
των προϋπολογισμών των φορέων της Γενικής Κυβέρνη¬ 
σης, καθώς και των εκτός Γενικής Κυβέρνησης φορέων 
του Κεφαλαίου Α' του ν. 3429/2005. 

δ.Τογεγονόςότι απότηνπαρούσα απόφαση δενπρο- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Α. Ορισμοί 

Για τους σκοπούς της παρούσας απόφασης, δίνονται 
οι κάτωθι ορισμοί: 

1. Φορείς Κεντρικής Διοίκησης: περιλαμβάνονται η 
Προεδρία της Δημοκρατίας, τα Υπουργεία, οι Αποκε¬ 
ντρωμένες Διοικήσεις και οι Ανεξάρτητες Διοικητικές Αρ¬ 
χές (ΑΔΑ) που δεν έχουν νομική προσωπικότητα, καθώς 
και η Βουλή των Ελλήνων, σύμφωνα με τον κανονισμό 
της, ως προς τον προϋπολογισμό εξόδων και τον απολο- 
γισμό-ισολογισμότης,για λόγους στατιστικής ταξινόμη¬ 
σης, κατά τον ορισμό του άρθρου 14 του ν. 4270/2014. 


2. Λοιποί φορείς της Γενικής Κυβέρνησης, πλην ΟΤΑ: 
περιλαμβάνονται τα νομικά πρόσωπα δημοσίου δικαίου 
(ΝΠΔΔ), τα νομικά πρόσωπα ιδιωτικού δικαίου (ΝΠΙΔ) 
και οι Ανεξάρτητες Αρχές που έχουν νομική προσωπικό¬ 
τητα, εφόσον οι ανωτέρω φορείς περιλαμβάνονται στο 
Μητρώο Φορέων Γενικής Κυβέρνησης και ο υποτομέας 
των Οργανισμών Κοινωνικής Ασφάλισης - ΟΚΑ (Ασφαλι¬ 
στικά Ταμεία, Οργανισμοί Απασχόλησης και Οργανισμοί 
Παροχής Υπηρεσιών Υγείας), κατά τους ορισμούς του 
άρθρου 14 του ν. 4270/2014. 

3. Φορείςτου Κοινωνικού Προϋπολογισμού: τα Ασφα¬ 
λιστικά Ταμεία, ο ΟΑΕΔ, ο ΕΟΠΥΥ, τα Νοσοκομεία που 
περιλαμβάνονται στο Μητρώο Φορέων Γενικής Κυβέρ¬ 
νησης και οι Υγειονομικές Περιφέρειες (ΥΠΕ) - Πρωτο¬ 
βάθμιο Εθνικό Δίκτυο Υγείας (ΠΕΔΥ). 

4. Όριο προϋπολογισμού: το όριο προϋπολογισμού 
άνω του οποίου υποχρεωτικά συνάπτονται μνημόνια 
συνεργασίας μεταξύ του φορέα και του εποπτεύοντος 
Υπουργείου και διαβιβάζονται τα σχετικά προγράμματα 
εκτέλεσης των προϋπολογισμών στο Γενικό Λογιστή¬ 
ριο του Κράτους (ΓΛΚ), σύμφωνα με το άρθρο 147 του 
ν. 4270/2014. Το όριο προϋπολογισμού υπολογίζεται: 

α) για τα ΝΠΔΔ: είτε στο ύψος των συνολικών εσόδων, 
είτε στο ύψος των συνολικών εξόδων του προϋπολογι¬ 
σμού του φορέα, συμπεριλαμβανομένων των χρηματο¬ 
οικονομικών εσόδων ή εξόδων, 

β) για τα ΝΠΙΔ, συμπεριλαμβανομένων εκείνων του 
Κεφαλαίου Α' του ν. 3429/2005 και τις Δημόσιες Επιχει¬ 
ρήσεις και Οργανισμούς (ΔΕΚΟ): είτε στο ύψος των εσό¬ 
δων, είτε στο ύψος των εξόδων του προϋπολογισμού του 
φορέα, σύμφωνα με τον πίνακα 7 του παραρτήματος. 

5. Μηνιαίο πρόγραμμα εκτέλεσης προϋπολογισμού: 
περιλαμβάνει τους μηνιαίους στόχους για την εκτέλεση 
του προϋπολογισμού των φορέων και καταρτίζεται σύμ¬ 
φωνα με τους πίνακες του παραρτήματος. 

6. Τριμηνιαίοι δημοσιονομικοί στόχοι: 

α) Για τους φορείς της Κεντρικής Διοίκησης: τα τρι¬ 
μηνιαία ανώτατα όρια δαπανών και η μεταβολή των 
απλήρωτων υποχρεώσεων προς τρίτους (φορείς εκτός 
Γενικής Κυβέρνησης) κάθε φορέα, σε σχέση με την 31 η 
Δεκεμβρίου του προηγούμενου έτους, όπως αυτά έχουν 
περιληφθεί στο μηνιαίο πρόγραμμα εκτέλεσηςτου προ¬ 
ϋπολογισμού τους. 

β) Για τα νομικά πρόσωπα: το δημοσιονομικό αποτέ¬ 
λεσμα του τριμήνου, όπως προκύπτει από τα στοιχεία τα 
οποία έχουν περιληφθεί στο μηνιαίο πρόγραμμα εκτέ¬ 
λεσης του προϋπολογισμού τους. 

Οι στόχοι παρακολουθούνται σε σωρευτική βάση ανά 
τρίμηνο. 

7. Ετήσιος δημοσιονομικός στόχος: το σωρευτικό 
άθροισμα των τριμηνιαίων δημοσιονομικών στόχων 
διαμορφώνει τον ετήσιο δημοσιονομικό στόχο. 

8. Έσοδα, έξοδα, δημοσιονομικό αποτέλεσμα: 

Τα ταμειακά διαθέσιμα δεν αποτελούν στοιχείο εσό¬ 
δων του προϋπολογισμού των νομικών προσώπων ιδι¬ 
ωτικού και δημοσίου δικαίου. 

Για το σκοπό του υπολογισμού των δημοσιονομικών 
στόχων και του δημοσιονομικού αποτελέσματος, για 
τους όρους έσοδα και έξοδα ισχύουν τα κάτωθι: 

α) Για τα ΝΠΔΔ: 

Έσοδα είναι αυτά τα οποία εισπράττονται στη διάρκεια 
του οικονομικού έτους στο οποίο αναφέρεται ο προϋ¬ 
πολογισμός, ανεξάρτητα από τη χρονική περίοδο από 
την οποία προέρχονται, αφαιρουμένων των χρηματοοι¬ 
κονομικών εσόδων. 

Έξοδα είναι οι πληρωμές που πραγματοποιούνται κατά 
τη διάρκεια του οικονομικού έτους στο οποίο αναφέρε- 
ται ο προϋπολογισμός, ανεξάρτητα από τον χρόνο που 
έχει δημιουργηθεί η σχετική υποχρέωση, αφαιρουμέ- 
νων των χρηματοοικονομικών εξόδων. Οι απλήρωτες 
υποχρεώσεις του προηγούμενου έτους ενσωματώνονται 
στις προβλέψεις των εξόδων του προϋπολογισμού. 

Δημοσιονομικό αποτέλεσμα: Η διαφορά των εσόδων 
και των εξόδων, σύμφωνα με τους ανωτέρω ορισμούς, 
συμπεριλαμβανομένης και της εξέλιξης των απλήρω¬ 
των υποχρεώσεων προς τρίτους (φορείς εκτός Γενικής 
Κυβέρνησης), σε σχέση με την 31 η Δεκεμβρίουτου προ¬ 
ηγούμενου έτους. 

β) Για τα ΝΠΙΔ, συμπεριλαμβανομένων εκείνων του 
Κεφαλαίου Α' του ν. 3429/2005 και τις ΔΕΚΟ: 

Έσοδα είναι αυτά τα οποία λογιστικοποιούνται στη 
διάρκεια του οικονομικού έτους στο οποίο αναφέρεται 
ο προϋπολογισμός, ανεξάρτητα από τη χρονική περίοδο 
κατά την οποία θα εισπραχθούν, μη συμπεριλαμβανομέ¬ 
νων των χρηματοοικονομικών στοιχείων (εισροών) του 
πίνακα 7 του παραρτήματος. 

Έξοδα είναι αυτά που λογιστικοποιούνται κατά τη δι¬ 
άρκεια του οικονομικού έτους στο οποίο αναφέρεται ο 
προϋπολογισμός, ανεξάρτητα από τον χρόνο εξόφλησης 
τους, μη συμπεριλαμβανομένων των χρηματοοικονομι¬ 
κών στοιχείων (εκροών) του πίνακα 7 του παραρτήματος. 

Δημοσιονομικό Αποτέλεσμα: Η διαφορά εσόδων και 
εξόδων (ισοζύγιο), σύμφωνα με τους ανωτέρω ορισμούς. 

Οι απλήρωτες υποχρεώσεις του προηγούμενου έτους, 
δεδομένου ότι έχουν λογιστικοποιηθεί στο οικονομικό 
έτος που αναφέρονται, δεν περιλαμβάνονται στις δαπά¬ 
νες του προϋπολογισμού του νομικού προσώπου του 
επόμενου έτους. 

9. Αρνητική απόκλιση από τους δημοσιονομικούς 
στόχους: 

α) Για τους φορείς της Κεντρικής Διοίκησης: η υπέρ¬ 
βαση των ανώτατων στόχων δαπανών, λαμβανομένης 


υπόψη και της μεταβολής των απλήρωτων υποχρεώ¬ 
σεων προς τρίτους (φορείς εκτός Γενικής Κυβέρνησης), 
όπως αυτά έχουν περιληφθεί στο μηνιαίο πρόγραμμα 
εκτέλεσης του προϋπολογισμού τους. 

β) Για τα ΝΠΔΔ: αρνητική απόκλιση από τους στόχους 
δημοσιονομικού αποτελέσματος (χαμηλότερο δημοσιο¬ 
νομικό αποτέλεσμα έναντι του στόχου), λαμβανομένης 
υπόψη και της μεταβολής των απλήρωτων υποχρεώ¬ 
σεων προς τρίτους (φορείς εκτός Γενικής Κυβέρνησης). 

γ) Για τα ΝΠΙΔ, συμπεριλαμβανομένων εκείνων του 
Κεφαλαίου Α' του ν. 3429/2005 και τις ΔΕΚΟ: αρνητική 
απόκλιση από τους στόχους του δημοσιονομικού απο¬ 
τελέσματος (χαμηλότερο δημοσιονομικό αποτέλεσμα 
έναντι του στόχου). 

10. Στοιχεία εκτέλεσηςτου ετήσιου προϋπολογισμού: 

α) Για τα ΝΠΔΔ: τα δημοσιονομικά στοιχεία εκτέλεσης 
του προϋπολογισμού, σύμφωνα με τον ετήσιο απολο¬ 
γισμό που συντάσσεται ως 30 Ιουνίου του επόμενου 
οικονομικού έτους, συμπεριλαμβανομένης και της με¬ 
ταβολής των απλήρωτων υποχρεώσεων προς τρίτους 
(φορείς εκτός Γενικής Κυβέρνησης) στο τέλος του έτους. 

β) Για τα ΝΠΙΔ: το οριστικό ισοζύγιο εκτέλεσης του 
ετήσιου προϋπολογισμού. 

Β. Φορείς Κεντρικής Διοίκησης 

Β.1. Φορείς Κεντρικής Διοίκησης, πλην ΑΔΑ που ανή¬ 
κουν στην Κεντρική Διοίκηση ως ειδικοί φορείς του προ¬ 
ϋπολογισμού 

1. Με ευθύνη των προϊσταμένων των Γενικών Διευ¬ 
θύνσεων Οικονομικών Υπηρεσιών (ΓΔΟΥ) οι φορείς της 
Κεντρικής Διοίκησης καταρτίζουν μηνιαίο πρόγραμμα 
εκτέλεσης του προϋπολογισμού τους (Τακτικού Προϋ¬ 
πολογισμού και Προγράμματος Δημοσίων Επενδύσεων - 
ΠΔΕ) το οποίο αποστέλλεται στο ΓΛΚ μέχρι την 31 η Δε¬ 
κεμβρίου κάθε έτους για τον προϋπολογισμό του επό¬ 
μενου έτους. 

2. Στη βάση του μηνιαίου προγράμματος εκτέλεσης 
προϋπολογισμού τίθενται τριμηνιαίοι στόχοι ανά ειδικό 
φορέα και συγκεντρωτικά ανά φορέα. Τα μηνιαία προ¬ 
γράμματα εκτέλεσης και οι τριμηνιαίοι στόχοι πρέπει 
να είναι συνεπείς με τον ψηφισθέντα προϋπολογισμό, 
καθώς και με τα οριζόμενα στο άρθρο 73 και στις απο¬ 
φάσεις που εκδίδονται κατ’ εξουσιοδότηση του άρθρου 
72 του ν. 4270/2014. 

3. Μέχρι την 15η Ιανουάριου κάθε έτους συνάπτο- 
νται μνημόνια συνεργασίας, το ελάχιστο περιεχόμενο 
των οποίων ορίζεται στο άρθρο 70 του ν. 4270/2014, 
συμπεριλαμβανομένων και των συμφωνημένων με το 
ΓΛΚ τριμηνιαίων στόχων. 

4. Οι τριμηνιαίοι στόχοι του φορέα τροποποιούνται 
μόνο στην περίπτωση που διαφοροποιηθούν τα ανώ¬ 
τατα όρια δαπανών του φορέα στο πλαίσιο συμπληρω¬ 
ματικού προϋπολογισμού. 

5. Τα τριμηνιαία στοιχεία για την εξέλιξη του προϋ¬ 
πολογισμού του φορέα (ανά ειδικό φορέα και συγκε¬ 
ντρωτικά ανά φορέα), συμπεριλαμβανομένης και της 
μεταβολής των απλήρωτων υποχρεώσεων σε σχέση με 
την 31 η Δεκεμβρίου του προηγούμενου έτους, αποστέλ- 
λονται στο ΓΛΚ, με ευθύνη του προϊσταμένου της ΓΔΟΥ, 
εντός είκοσι (20) ημερών από τη λήξη του κάθε τριμήνου. 

6. Η απόκλιση από τους τριμηνιαίους στόχους προσ¬ 
διορίζεται συγκεντρωτικά σε επίπεδο φορέα, εξαιρου- 
μένων των ειδικών φορέων που αφορούν προϋπολογι¬ 
σμούς ΑΔΑ και αξιολογείται από το ΓΛΚ. Ο προϊστάμενος 
της ΓΔΟΥ του φορέα παρακολουθεί τη μηνιαία εκτέλεση 
του προϋπολογισμού του φορέα του και στην περίπτωση 
που διαφαίνονται πιθανές αποκλίσεις από τους τριμηνι¬ 
αίους και ετήσιους στόχους ενεργοποιεί τις διορθωτικές 
παρεμβάσεις που έχουν περιληφθεί στο μνημόνιο συ¬ 
νεργασίας. 

7. Σε περίπτωση αρνητικής απόκλισης άνω του 10% 
από τους τριμηνιαίους στόχους ο προϊστάμενος της 
ΓΔΟΥ συντάσσει έκθεση αιτιολόγησης της απόκλισης 
αυτής, στην οποία αναλύονται οι παρεμβάσεις που έχουν 
υλοποιηθεί για τη διόρθωση της απόκλισης και την απο¬ 
στέλλει στο ΓΛΚ, εντός είκοσι (20) ημερών από τη λήξη 
του κάθε τριμήνου. 

8. Σε περίπτωση αρνητικής απόκλισης άνω του 10% 
από τους τριμηνιαίους στόχους και εφόσον δεν έχουν 
υλοποιηθεί οι προβλεπόμενες διορθωτικές παρεμβά¬ 
σεις, εφαρμόζονται οι διατάξεις του άρθρου 172 του 
ν. 4270/2014. 

Εξαιρούνται τυχόν αποκλίσεις που οφείλονται σε: 
α) αύξηση πιστώσεων (σε ύψος) κατά τη διάρκεια του 
έτους κατά ποσά ίσα με έσοδα που δεν είχαν προβλε- 
φθεί στον προϋπολογισμό, σύμφωνα με το άρθρο 74 
του ν. 4270/2014, 

β) μεταφορά πιστώσεων από φορέα σε άλλο φορέα, 
γ) ενίσχυση πιστώσεων από το αποθεματικό του κρα¬ 
τικού προϋπολογισμού και 
δ) αύξηση του ποσοστού διάθεσης πιστώσεων. 

9. Η Βουλή των Ελλήνων για τον προϋπολογισμό της, 
θέτει οίκοθεν το μηνιαίο πρόγραμμα εκτέλεσης τους 
προϋπολογισμού και τους τριμηνιαίους δημοσιονομι¬ 
κούς στόχους και αξιολογεί η ίδια την υλοποίηση και τις 
τυχόν αποκλίσεις. Οι τριμηνιαίοι δημοσιονομικοί στόχοι 
και η υλοποίηση αυτών αναρτώνται στην ηλεκτρονική 
σελίδα της Βουλής των Ελλήνων. 

Β.2. ΑΔΑ που ανήκουν στην Κεντρική Διοίκηση ως ει¬ 
δικοί φορείς του προϋπολογισμού 

1. Το όριο του προϋπολογισμού των ΑΔΑ που ανήκουν 
στην Κεντρική Διοίκηση ως ειδικοί φορείς του προϋπο¬ 
λογισμού, άνω του οποίου συνάπτονται ξεχωριστά μνη¬ 
μόνια συνεργασίας με το Υπουργείο Οικονομικών/ΓΛΚ, 
καθορίζεται στο ποσό των 10 εκατ. ευρώ. 

2. Για τις ΑΔΑ της προηγούμενης περίπτωσης εφαρ¬ 
μόζονται αναλογικά τα οριζόμενα στην παράγραφο Β.1. 
του μέρους Β. Ειδικότερα: 

α) το μηνιαίο πρόγραμμα εκτέλεσης της περίπτωσης 1 
της παραγράφου Β.1. καταρτίζεται με ευθύνη των προ¬ 
ϊσταμένων οικονομικών υπηρεσιών τους, 
β) τα τριμηνιαία στοιχεία της περίπτωσης 5 της πα¬ 
ραγράφου Β.1. αποστέλλονται στο ΓΛΚ, με ευθύνη του 
προϊσταμένου οικονομικών υπηρεσιών τους, εντός της 
ίδιας προθεσμίας, 

γ) η απόκλιση από τους τριμηνιαίους στόχους, σύμ¬ 
φωνα με την περίπτωση 6 της παραγράφου Β.1., προσ¬ 
διορίζεται ξεχωριστά για τους οικείους ειδικούς φορείς 
των ΑΔΑ, 


δ) αρμόδιος να παρακολουθεί τη μηνιαία εκτέλεση 
του προϋπολογισμού και να ενεργοποιεί τις διορθω¬ 
τικές παρεμβάσεις, σύμφωνα με την περίπτωση 6 της 
παραγράφου Β.Ι., είναι ο προϊστάμενος οικονομικών 
υπηρεσιών τους, 

ε) η έκθεση αιτιολόγησης της περίπτωσης 7 της παρα¬ 
γράφου Β.1. συντάσσεται και αποστέλλεται στο ΓΛΚ από 
τον προϊστάμενο οικονομικών υπηρεσιών τους. 

3. Για τις ΑΔΑ της περίπτωσης 1 της παρούσας παρα¬ 
γράφου οι οποίες όμως εξυπηρετούνται από την ΓΔΟΥ 
του Υπουργείου στον φορέα του οποίου υπάγεται ο 
προϋπολογισμός τους ως ειδικός φορέας, όλες οι προ¬ 
βλεπόμενες ενέργειες πραγματοποιούνται με ευθύνη 
της οικείας ΓΔΟΥ. 

4. Οι ΑΔΑ που ανήκουν στην Κεντρική Διοίκηση ως 
ειδικοί φορείς του προϋπολογισμού, των οποίων ο προ¬ 
ϋπολογισμός δαπανών δεν υπερβαίνει το όριο της περί¬ 
πτωσης 1 της παρούσας παραγράφου, υποβάλλουν στο 
ΓΛΚ, για λόγους στατιστικής παρακολούθησης, μηνιαίο 
πρόγραμμα εκτέλεσης προϋπολογισμού και τριμηνιαία 
στοιχεία εκτέλεσης σύμφωνα με τις περιπτώσεις 1 και 5 
της παραγράφου Β.1 του μέρους Β, μέσω της ΓΔΟΥ του 
φορέα στον οποίο υπάγεται ο προϋπολογισμός τους ως 
ειδικός φορέας. 

Γ. Λοιποί φορείς της Γενικής Κυβέρνησης, πλην ΟΤΑ 

Γ.1. Καθορισμός ορίου προϋπολογισμού 

Το όριο του προϋπολογισμού των λοιπών φορέων 
της Γενικής Κυβέρνησης, συμπεριλαμβανομένων και 
των ΑΔΑ που δεν ανήκουν στην Κεντρική Διοίκηση ως 
ειδικοί φορείς, πλην ΟΤΑ, άνω του οποίου υποχρεωτικά 
συνάπτονται μνημόνια συνεργασίας μεταξύ του φορέα 
και του εποπτεύοντος Υπουργείου και διαβιβάζονται τα 
σχετικά προγράμματα εκτέλεσης των προϋπολογισμών 
στο ΓΛΚ, καθορίζεται στο ποσό των δέκα (10) εκατ. ευρώ. 

Γ.2. Λοιποί φορείςτης Γενικής Κυβέρνησης, πλην ΑΔΑ, 
με προϋπολογισμό άνω των δέκα (10) εκατ. ευρώ 

1. Οι λοιποί φορείς της Γενικής Κυβέρνησης, συμπε¬ 
ριλαμβανομένων των φορέων του Κεφαλαίου Α' του 
ν. 3429/2005, πλην ΟΤΑ, καταρτίζουν, με ευθύνη των 
προϊσταμένων οικονομικών υπηρεσιών τους και σε συ¬ 
νεργασία με τα εποπτεύοντα Υπουργεία και υποβάλ¬ 
λουν μέχρι την 15η Ιανουάριου κάθε έτους, μηνιαίο 
πρόγραμμα εκτέλεσης του προϋπολογισμού τους, στον 
προϊστάμενο της ΓΔΟΥ του εποπτεύοντος Υπουργείου. 
Οι στόχοι για την εκτέλεση του προϋπολογισμού των 
φορέων καταρτίζονται σύμφωνα με τους πίνακες του 
παραρτήματος ανά φορέα. 

2. Στη βάση του μηνιαίου προγράμματος εκτέλεσης τί¬ 
θενται τριμηνιαίοι δημοσιονομικοί στόχοι. Οι τριμηνιαίοι 
στόχοι πρέπει να είναι συνεπείς με τους εγκεκριμένους 
προϋπολογισμούς. 

3. Μέχρι την 31η Ιανουάριου, μεταξύ του εποπτεύο¬ 
ντος Υπουργείου και των φορέων της Γενικής Κυβέρ¬ 
νησης, συνάπτονται υποχρεωτικά τα μνημόνια συνερ¬ 
γασίας του άρθρου 147 του ν. 4270/2014, το ελάχιστο 
περιεχόμενο των οποίων ορίζεται στο άρθρο 70 του 
ν. 4270/2014, συμπεριλαμβανομένων και των ανωτέρω 
τριμηνιαίων στόχων, καθώς και συγκεκριμένων διορ¬ 
θωτικών παρεμβάσεων σε περίπτωση αποκλίσεων από 




200 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'23/12.01.2018 


τους στόχους. Στις διορθωτικές παρεμβάσεις δύναται 
να συμπεριλαμβάνονται τόσο παρεμβάσεις αύξησης 
εσόδων, όσο και μείωσης δαπανών, όπως η αναστολή 
οποιασδήποτε ενέργειας αφορά σε πραγματοποίηση 
δαπανών ελαστικού χαρακτήρα (ενδεικτικά δαπανών 
υπερωριών, μετακινήσεων, προμηθειών). 

4. Οι στόχοι για την εκτέλεση του προϋπολογισμού 
των φορέων διαβιβάζονται αναλυτικά ανά φορέα και 
συγκεντρωτικά για τους εποπτευόμενους φορείς κάθε 
Υπουργείου, με ευθύνη των προϊσταμένων των οικείων 
ΓΔΟΥ, στο ΓΛΚ, όχι αργότερα από την 15η Φεβρουάριου 
κάθε έτους. 

5. Ο προϊστάμενος οικονομικών υπηρεσιών του φο¬ 
ρέα παρακολουθεί τη μηνιαία εκτέλεση του προϋπο¬ 
λογισμού του και στην περίπτωση που διαφαίνονται 
πιθανές αποκλίσεις από τους τριμηνιαίους και ετήσιους 
στόχους ενεργοποιεί τις διορθωτικές παρεμβάσεις που 
έχουν περιληφθεί στο μνημόνιο συνεργασίας. Οι διοι¬ 
κήσεις των φορέων πρέπει να λαμβάνουν εγκαίρως όλα 
τα απαραίτητα μέτρα προκειμένου να διασφαλίζουν ότι 
δεν υπάρχουν αρνητικές αποκλίσεις. 

6. Τα τριμηνιαία στοιχεία για την εκτέλεση του προϋπο¬ 
λογισμού των φορέων αποστέλλονται από τους προϊστα¬ 
μένους οικονομικών υπηρεσιών τους στην οικεία ΓΔΟΥ 
και στη συνέχεια, με ευθύνη του προϊσταμένου της ΓΔΟΥ, 
αποστέλλονται στο ΓΛΚ εντός τριάντα (30) ημερών από 
τη λήξη κάθε τριμήνου. Επιπλέον των τριμηνιαίων στοι¬ 
χείων, αποστέλλονται στο ΓΛΚ και τα στοιχεία εκτέλεσης 
του ετήσιου προϋπολογισμού μέχρι την 30η Ιουνίου του 
επόμενου οικονομικού έτους. Οι στόχοι και η εκτέλεση 
του προϋπολογισμού των φορέων παρακολουθούνται 
από τον προϊστάμενο της οικείας ΓΔΟΥ. 

7. Σε περίπτωση που διαπιστώνεται αρνητική από¬ 
κλιση άνω του 10% από τους τριμηνιαίους δημοσιονο¬ 
μικούς στόχους, αμέσως μετά τη λήξη του τριμήνου, ο 
προϊστάμενος οικονομικών υπηρεσιών του φορέα συ¬ 
ντάσσει έκθεση αιτιολόγησης της απόκλισης αυτής, στην 
οποία αναλύονται οι παρεμβάσεις που έχουν υλοποιη¬ 
θεί για τη διόρθωση της απόκλισης σε σχέση και με τις 
αναφερόμενες στο μνημόνιο συνεργασίας διορθωτικές 
παρεμβάσεις. 

Ο προϊστάμενος της οικείας ΓΔΟΥ, εντός τριάντα (30) 
ημερών από τη λήξη του τριμήνου, υποβάλλει εισήγηση 
στο ΓΛΚ, συνοδευόμενη από την έκθεση αιτιολόγησης 
του προϊσταμένου οικονομικών υπηρεσιών του φορέα, 
σχετικά με την υλοποίηση των αναφερόμενων στο μνη¬ 
μόνιο συνεργασίας διορθωτικών παρεμβάσεων και την 
εφαρμογή των κυρώσεων της παραγράφου 4 του άρ¬ 
θρου 173 του ν. 4270/2014. 

Σε περιπτώσεις κατά τις οποίες η απόκλιση από τους 
δημοσιονομικούς στόχους οφείλεται σε παράγοντες 
εκτός του πεδίου δράσης της διοίκησης του φορέα, στην 
εισήγηση του προϊσταμένου της ΓΔΟΥ περιλαμβάνεται 
σχετική αναφορά σύμφωνα με τα οριζόμενα στην παρά¬ 
γραφο 7 του άρθρου 173 του ν. 4270/2014. 

8. Σε περίπτωση που για δύο συνεχόμενα τρίμηνα δι¬ 
απιστώνεται αρνητική απόκλιση άνω του 10% από τους 
δημοσιονομικούς στόχους, ο προϊστάμενος οικονομι¬ 
κών υπηρεσιών του φορέα συντάσσει έκθεση αιτιολό¬ 


γησης της απόκλισης αυτής στην οποία αναλύονται οι 
παρεμβάσεις που έχουν υλοποιηθεί για τη διόρθωση της 
απόκλισης, σε σχέση και με τις αναφερόμενες στο μνη¬ 
μόνιο συνεργασίας διορθωτικές παρεμβάσεις. Ο προϊ¬ 
στάμενος της οικείας ΓΔΟΥ, εντός τριάντα (30) ημερών 
από τη λήξη του τριμήνου, υποβάλλει εισήγηση στο ΓΛΚ, 
συνοδευόμενη από την έκθεση αιτιολόγησης της από¬ 
κλισης του προϊσταμένου οικονομικών υπηρεσιών του 
φορέα, σχετικά με την υλοποίηση των αναφερόμενων 
στο μνημόνιο συνεργασίας διορθωτικών παρεμβάσεων 
και την εφαρμογή των κυρώσεων της παραγράφου 5 
του άρθρου 173 του ν. 4270/2014 περί ορισμού Επόπτη 
Οικονομικών Υπηρεσιών. 

Για την εφαρμογή των διατάξεων του δεύτερου εδαφί¬ 
ου της παραγράφου 5 του άρθρου 173 περί αναστολής 
της καταβολής των αμοιβών των μελών του Διοικητι¬ 
κού Συμβουλίου (ΔΣ) των φορέων, υπεύθυνος είναι ο 
προϊστάμενος οικονομικών υπηρεσιών του φορέα και 
ο προϊστάμενος της οικείας ΓΔΟΥ. 

9. Εντός τριάντα (30) ημερών από τη λήξη του επόμε¬ 
νου κάθε φορά τριμήνου και βάσει των απολογιστικών 
στοιχείων αυτού, ο προϊστάμενος της οικείας ΓΔΟΥ υπο¬ 
βάλλει εισήγηση στο ΓΛΚ σχετικά με την τυχόν εξισορ- 
ρόπηση των αποκλίσεων και την άρση των κυρώσεων 
των προηγούμενων περιπτώσεων 7 και 8. 

10. Σε περίπτωση που και τα στοιχεία εκτέλεσης του 
ετήσιου προϋπολογισμού, αποκλίνουν σε ποσοστό με¬ 
γαλύτερο του 10% από τους δημοσιονομικούς στόχους, 
ο προϊστάμενος οικονομικών υπηρεσιών του φορέα συ¬ 
ντάσσει έκθεση αιτιολόγησης της απόκλισης και ο προϊ¬ 
στάμενος της οικείας ΓΔΟΥ υποβάλλει εισήγηση στο ΓΛΚ 
σχετικά με την εφαρμογή των διατάξεων της παραγρά¬ 
φου 5 του άρθρου 173 του ν. 4270/2014, μέχρι την 30η 
Ιουνίου του επόμενου οικονομικού έτους. 

Εντός ενός μηνάς από τη διαπίστωση της ετήσιας από¬ 
κλισης, παύονται τα εκτελεστικά μέλη του ΔΣ του φορέα 
προκειμένου για ΝΠΙΔ που έχουν τη μορφή Ανώνυμης 
Εταιρείας και όλα τα μέλη του ΔΣ του φορέα προκει¬ 
μένου για ΝΠΔΔ και λοιπών ΝΠΙΔ, με την προβλεπόμε- 
νη στις ανωτέρω διατάξεις διαδικασία. Το εποπτεύον 
Υπουργείο προβαίνει σε όλες τις απαραίτητες ενέργειες 
για την αντικατάσταση των μελών του ΔΣ που παύονται. 

Γ.3. ΑΔΑ της Γενικής Κυβέρνησης που δεν ανήκουν 
στην Κεντρική Διοίκηση ως ειδικοί φορείς με προϋπο¬ 
λογισμό άνω των δέκα (10) εκατ. ευρώ 

Για τις ΑΔΑ της Γενικής Κυβέρνησης που δεν ανήκουν 
στην Κεντρική Διοίκηση ως ειδικοί φορείς με προϋπο¬ 
λογισμό άνω των δέκα (10) εκατ. ευρώ εφαρμόζονται 
αναλογικά τα οριζόμενα στην παράγραφο Γ.2. του μέ¬ 
ρους Γ. Ειδικότερα: 

1. Το μηνιαίο πρόγραμμα εκτέλεσης του προϋπολογι¬ 
σμού τους, σύμφωνα με την περίπτωση 1 της παραγρά¬ 
φου Γ.2., καθώς και οι στόχοι σύμφωνα με την περίπτωση 
4 της παραγράφου Γ.2., καταρτίζονται και υποβάλλονται 
στο ΓΛΚ μέχρι την 15η Ιανουάριου κάθε έτους με ευθύνη 
των προϊσταμένων οικονομικών υπηρεσιών τους. 

2. Τα μνημόνια συνεργασίας της περίπτωσης 3 της 
παραγράφου Γ.2. συνάπτονται με το Υπουργείο Οικο¬ 
νομικών. 

3. Τα τριμηνιαία στοιχεία για την εκτέλεση του προ¬ 
ϋπολογισμού και τα στοιχεία εκτέλεσης του ετήσιου 
προϋπολογισμού, σύμφωνα με την περίπτωση 6 της 
παραγράφου Γ.2. αποστέλλονται από τους προϊσταμέ¬ 
νους οικονομικών υπηρεσιών τους απευθείας στο ΓΛΚ 
εντός τριάντα (30) ημερών από τη λήξη κάθε τριμήνου, 
ενώ οι στόχοι και η εκτέλεση του προϋπολογισμού τους 
παρακολουθούνται από τον οικείο προϊστάμενο οικονο¬ 
μικών υπηρεσιών. 

4. Η έκθεση αιτιολόγησης της απόκλισης της περίπτω¬ 
σης 7 της παραγράφου Γ.2. υποβάλλεται απευθείας στο 
ΓΛΚ εντός τριάντα (30) ημερών από τη λήξη του τριμή¬ 
νου. Σε περιπτώσεις κατά τις οποίες η απόκλιση από τους 
δημοσιονομικούς στόχους οφείλεται σε παράγοντες 
εκτός του πεδίου δράσης της διοίκησης του φορέα, στην 
έκθεση αιτιολόγησης του προϊσταμένου οικονομικών 
υπηρεσιών του φορέα περιλαμβάνεται σχετική αναφο¬ 
ρά σύμφωνα με τα οριζόμενα στην παράγραφο 7 του 
άρθρου 173 του ν. 4270/2014. 

5. Η έκθεση αιτιολόγησης της απόκλισης της περίπτω¬ 
σης 8 της παραγράφου Γ.2 υποβάλλεται απευθείας στο 
ΓΛΚ, ενώ για την εφαρμογή του τελευταίου εδαφίου της 
ίδιας περίπτωσης υπεύθυνος είναι ο προϊστάμενος οι¬ 
κονομικών υπηρεσιών. 

6. Η εισήγηση της περίπτωσης 9 της παραγράφου Γ.2., 
αναφορικά με την τυχόν εξισορρόπηση των αποκλίσεων 
και την άρση των κυρώσεων, υποβάλλεται στο ΓΛΚ από 
τον προϊστάμενο οικονομικών υπηρεσιών της ΑΔΑ. 

7. Η έκθεση αιτιολόγησης της περίπτωσης 10 της πα¬ 
ραγράφου Γ.2. υποβάλλεται στο ΓΛΚ και ενημερώνεται 
το αρμόδιο για το διορισμό των μελών της διοίκησης 
όργανο. 

Γ.4. Φορείς Γενικής Κυβέρνησης με προϋπολογισμό 
κάτω των 10 εκατ. ευρώ 

1. Οι λοιποί φορείς της Γενικής Κυβέρνησης, συμπε¬ 
ριλαμβανομένων των φορέων του Κεφαλαίου Α' του 
ν. 3429/2005 , πλην ΟΤΑ, με προϋπολογισμό κάτω των 
δέκα (10) εκατ. ευρώ ακολουθούν τα οριζόμενα στις 
περιπτώσεις 1 και 2 της παραγράφου Γ.2. του μέρους Γ. 

2. Μεταξύ του εποπτεύοντος Υπουργείου και των 
φορέων της Γενικής Κυβέρνησης, δύναται να συνά- 
πτονται τα μνημόνια συνεργασίας του άρθρου 147 του 
ν. 4270/2014, μέχρι την 31 η Ιανουάριου, στα οποία συ- 
μπεριλαμβάνονται οι τριμηνιαίοι στόχοι, καθώς και συ¬ 
γκεκριμένες διορθωτικές παρεμβάσεις, σε περίπτωση 
αποκλίσεων από τους στόχους, σύμφωνα με τα οριζό¬ 
μενα στην περίπτωση 3 της παραγράφου Γ.2. Οι φορείς 
που συνάπτουν μνημόνια με το εποπτεύον Υπουργείο, 
καθορίζονται από τον προϊστάμενο της οικείας ΓΔΟΥ. 

3. Τα τριμηνιαία στοιχεία για την εκτέλεση του προϋ¬ 
πολογισμού και τα στοιχεία εκτέλεσης του ετήσιου προ¬ 
ϋπολογισμού του φορέα αποστέλλονται στη ΓΔΟΥ του 
εποπτεύοντος Υπουργείου, με ευθύνη του προϊσταμένου 
οικονομικών υπηρεσιών του φορέα, εντός είκοσι (20) 
ημερών από τη λήξη κάθε τριμήνου. Επιπλέον των τρι¬ 
μηνιαίων στοιχείων, αποστέλλονται στη ΓΔΟΥ τα ετήσια 
στοιχεία εκτέλεσης του προϋπολογισμού μέχρι την 30η 
Ιουνίου του επόμενου οικονομικού έτους. Οι στόχοι και 


η εκτέλεση του προϋπολογισμού των φορέων παρα- 
κολουθούνται από τον προϊστάμενο της οικείας ΓΔΟΥ. 

4. Ο προϊστάμενος οικονομικών υπηρεσιών του φο¬ 
ρέα παρακολουθεί τη μηνιαία εκτέλεση του προϋπολογι¬ 
σμού του και στην περίπτωση που διαφαίνονται πιθανές 
αποκλίσεις από τους τριμηνιαίους και ετήσιους στόχους, 
λαμβάνει μέτρα για τη διόρθωση της απόκλισης ή, προ- 
κειμένου για τους φορείς που συνάπτουν μνημόνιο συ¬ 
νεργασίας, ενεργοποιεί τις διορθωτικές παρεμβάσεις 
που έχουν περιληφθεί στο μνημόνιο συνεργασίας. Οι 
διοικήσεις των φορέων πρέπει να λαμβάνουν εγκαίρως 
όλα τα απαραίτητα μέτρα προκειμένου να διασφαλίζουν 
ότι δεν υπάρχουν αρνητικές αποκλίσεις. 

5. Σε περίπτωση που διαπιστώνεται αρνητική απόκλι¬ 
ση άνω του 10% από τους τριμηνιαίους δημοσιονομι¬ 
κούς στόχους, ο προϊστάμενος οικονομικών υπηρεσιών 
του φορέα συντάσσει και υποβάλλει στην οικεία ΓΔΟΥ 
έκθεση αιτιολόγησης της απόκλισης αυτής στην οποία 
αναλύονται τα μέτρα που έχουν ληφθεί για τη διόρθωση 
της. Εφόσον ο προϊστάμενος της οικείας ΓΔΟΥ κρίνει ότι 
η απόκλιση δεν αιτιολογείται επαρκώς ή ότι δεν έχουν 
ληφθεί τα αναγκαία μέτρα για τη διόρθωση της, ενημε¬ 
ρώνει σχετικά το ΓΛΚ και μεριμνά για τη σύναψη μνη¬ 
μονίου συνεργασίας, του άρθρου 147 του ν. 4270/2014, 
μεταξύ του φορέα και του εποπτεύοντος Υπουργείου, το 
ελάχιστο περιεχόμενο του οποίου ορίζεται στο άρθρο 70 
του ν. 4270/2014, συμπεριλαμβανομένων και των τριμη¬ 
νιαίων στόχων και των διορθωτικών παρεμβάσεων για 
τη διόρθωση της απόκλισης. Το μνημόνιο συνεργασίας 
συνάπτεται μέχρι το τέλος του μεθεπόμενου μήνα από 
τη λήξη του τριμήνου αναφοράς. Στην περίπτωση αυτή 
εφαρμόζονται αναλογικά τα οριζόμενα στην παράγραφο 
Γ.2. του μέρους Γ. 

Γ.5. ΑΔΑ της Γενικής Κυβέρνησης που δεν ανήκουν 
στην Κεντρική Διοίκηση ως ειδικοί φορείς με προϋπο¬ 
λογισμό κάτω των δέκα (10) εκατ. ευρώ 

Για τις ΑΔΑ της Γενικής Κυβέρνησης που δεν ανήκουν 
στην Κεντρική Διοίκηση ως ειδικοί φορείς με προϋπο¬ 
λογισμό κάτω των δέκα (10) εκατ. ευρώ, εφαρμόζονται 
αναλογικά τα οριζόμενα στην παράγραφο Γ.4. του μέ¬ 
ρους Γ. Ειδικότερα: 

1 .Το μηνιαίο πρόγραμμα εκτέλεσης του προϋπολογι¬ 
σμού τους, σύμφωνα με την περίπτωση 1 της παραγρά¬ 
φου Γ.4. και τις περιπτώσεις 1 και 2 της παραγράφου Γ.2., 
καταρτίζεται με ευθύνη των προϊσταμένων οικονομικών 
υπηρεσιών τους και υποβάλλεται στο ΓΛΚ μέχρι την 15η 
Ιανουάριου κάθε έτους. 

2. Οι ΑΔΑ που δύναται να συνάπτουν μνημόνια συνερ¬ 
γασίας, σύμφωνα με την περίπτωση 2 της παραγράφου 
Γ.4., καθορίζονται από το Υπουργείο Οικονομικών με το 
οποίο και συνάπτονται τα τυχόν μνημόνια. 

3. Τα τριμηνιαία στοιχεία για την εκτέλεση του προϋ¬ 
πολογισμού και τα στοιχεία εκτέλεσης του ετήσιου προ¬ 
ϋπολογισμού, σύμφωνα με την περίπτωση 3 της παρα¬ 
γράφου Γ.4., αποστέλλονται από τους προϊσταμένους 
οικονομικών υπηρεσιών τους στο ΓΛΚ εντός είκοσι (20) 
ημερών από τη λήξη κάθε τριμήνου, ενώ οι στόχοι και η 
εκτέλεση του προϋπολογισμού τους παρακολουθούνται 
από τον οικείο προϊστάμενο οικονομικών υπηρεσιών. 

4. Σε περίπτωση απόκλισης, σύμφωνα με την περί¬ 
πτωση 5 της παραγράφου Γ.4., η έκθεση αιτιολόγησης 
της απόκλισης υποβάλλεται στο ΓΛΚ και τα μνημόνια 
συνεργασίας, εφόσον απαιτούνται, σύμφωνα με την ίδια 
περίπτωση, συνάπτονται με το Υπουργείο Οικονομικών/ 
ΓΛΚ και με μέριμνα του ΓΛΚ, μετά από αξιολόγηση από 
αυτό της έκθεσης αιτιολόγησης. Στην περίπτωση αυτή 
εφαρμόζονται αναλογικά τα οριζόμενα στην παράγραφο 
Γ.3. του μέρους Γ. 

Γ.6. Φορείς Κοινωνικού Προϋπολογισμού 

Πέραν των ανωτέρω, ειδικότερα για τους Φορείς του 
Κοινωνικού Προϋπολογισμού, ανεξαρτήτως ορίου προ¬ 
ϋπολογισμού, ισχύουν επιπλέον τα ακόλουθα: 

1. Με ευθύνη του προϊσταμένου της οικείας ΓΔΟΥ, υπο¬ 
βάλλονται στο ΓΛΚ ηλεκτρονικά μέσω του Συστήματος 
Ενοποίησης Χρηματοοικονομικών Αναφορών Φορέων 
Γενικής Κυβέρνησης, αναλυτικά ανά φορέα: (α) το μηνι¬ 
αίο πρόγραμμα εκτέλεσης του προϋπολογισμού τους και 
οι τριμηνιαίοι δημοσιονομικοί στόχοι και (β) τα μηνιαία 
και τριμηνιαία στοιχεία για την εκτέλεση του προϋπο¬ 
λογισμού τους. 

2. Με ευθύνη του προϊσταμένου της οικείας ΓΔΟΥ δι¬ 
αβιβάζονται στο ΓΛΚ σε έντυπη μορφή, εντός των προ- 
βλεπόμενων προθεσμιών, σύμφωνα με τους πίνακες του 
παραρτήματος: α) τα στοιχεία του μηνιαίου προγράμ¬ 
ματος εκτέλεσης και των τριμηνιαίων δημοσιονομικών 
στόχων του προϋπολογισμού και β) τα στοιχεία της τρι¬ 
μηνιαίας εκτέλεσης του προϋπολογισμού των φορέων 
σε συγκεντρωτικό επίπεδο για το σύνολο των Ασφαλι¬ 
στικών Ταμείων (ανά εποπτεύον Υπουργείο), το σύνολο 
των Νοσοκομείων, το σύνολο των ΥΠΕ-ΠΕΔΥ, τον ΟΑΕΔ 
και τον ΕΟΠΥΥ. Τα εν λόγω υποβαλλόμενα στοιχεία θα 
πρέπει σε κάθε περίπτωση να συμφωνούν, σε συγκε¬ 
ντρωτικό και αναλυτικό επίπεδο, με τα αντίστοιχα της 
προηγούμενης περίπτωσης. 

3. Ειδικότερα, το μηνιαίο πρόγραμμα εκτέλεσης και οι 
τριμηνιαίοι στόχοι των ασφαλιστικών ταμείων που δεν 
εποπτεύονται από το Υπουργείο Εργασίας, Κοινωνικής 
Ασφάλισης και Κοινωνικής Αλληλεγγύης, με ευθύνη του 
προϊσταμένου της οικείας ΓΔΟΥ, διαβιβάζονται και στη 
ΓΔΟΥ του Υπουργείου Εργασίας, Κοινωνικής Ασφάλισης 
και Κοινωνικής Αλληλεγγύης. 

4. Τα μεγέθη βάσει των οποίων καταρτίζονται το μηνι¬ 
αίο πρόγραμμα εκτέλεσης προϋπολογισμού και οι τριμη¬ 
νιαίοι στόχοι σε συγκεντρωτικό επίπεδο για το σύνολο 
των Ασφαλιστικών Ταμείων, το σύνολο των Νοσοκομεί¬ 
ων, το σύνολο των ΥΠΕ-ΠΕΔΥ, τον ΟΑΕΔ και τον ΕΟΠΥΥ, 
πρέπει να είναι συνεπή με το δημοσιονομικό αποτέλε¬ 
σμα όπως αυτό καταγράφεται στο σχετικό πίνακα του 
κοινωνικού προϋπολογισμού της εισηγητικής έκθεσης 
προϋπολογισμού εκάστου οικονομικού έτους. 

Δ. Φορείς του Κεφαλαίου Α' του ν. 3429/2005 εκτός 
Γενικής Κυβέρνησης 

Οι φορείςτου Κεφαλαίου Α' του ν. 3429/2005 που δεν 
περιλαμβάνονται στο Μητρώο Φορέων Γενικής Κυβέρ¬ 
νησης και ο προϋπολογισμός τους υπερβαίνει το ύψος 
των δέκα (10) εκατ. ευρώ, δύναται να συνάπτουν μνη¬ 
μόνια συνεργασίας ανάλογα με αυτά της παραγράφου 
1 του άρθρου 147 με το εποπτεύον Υπουργείο τους. 


Οι φορείς που συνάπτουν μνημόνια με το εποπτεύον 
Υπουργείο, καθορίζονται από τον προϊστάμενο της οι¬ 
κείας ΓΔΟΥ, λαμβάνοντας υπόψη ενδεικτικά: 

α) το ύψος του προϋπολογισμού του φορέα, 

β) το ύψος των δανειακών και λοιπών υποχρεώσεών 
τους, 

γ) το δημοσιονομικό αποτέλεσμα, 

δ) τυχόν επιχορήγηση από τον τακτικό προϋπολογισμό 
ή το ΠΔΕ, 

ε) τυχόν εγγυημένα από το ελληνικό δημόσιο δάνεια. 

Για τους φορείς αυτούς ισχύουν οι διατάξεις των παρα¬ 
γράφων 4,5 και 7 του άρθρου 173 του ν. 4270/2014 και 
εφαρμόζονται αναλογικά οι ρυθμίσεις της παραγράφου 
Γ.2. του μέρους Γ. 

Ε. Υποβολή στοιχείων στο ΓΛΚ 

1. Γιαα) τους φορείς της Κεντρικής Διοίκησης, β) τους 
λοιπούς φορείς της Γενικής Κυβέρνησης με προϋπολο¬ 
γισμό άνω των 10 εκατ. ευρώ, πλην ΟΤΑ και ΑΔΑ και γ) 
όλους τους φορείς του Κοινωνικού Προϋπολογισμού: 

Όλα τα προβλεπόμενα στις παραγράφους Β.1. και Γ.2. 
στοιχεία και ειδικότερα τα μνημόνια συνεργασίας, τα 
μηνιαία προγράμματα εκτέλεσης, τα τριμηνιαία στοιχεία 
εκτέλεσης, τα στοιχεία εκτέλεσης του ετήσιου προϋπο¬ 
λογισμού, οι εκθέσεις αιτιολόγησης και οι εισηγήσεις των 
ΓΔΟΥ, αποστέλλονται από την οικεία ΓΔΟΥ ταυτόχρονα 
στη Διεύθυνση Προϋπολογισμού Γενικής Κυβέρνησης 
(ΔΠΓΚ) και τις αρμόδιες Δημοσιονομικές Υπηρεσίες Επο- 
πτείας και Ελέγχου (ΔΥΕΕ) του ΓΛΚ. Οι αρμόδιες ΔΥΕΕ 
παρακολουθούν και ελέγχουν την εκτέλεση του προϋπο¬ 
λογισμού σε σχέση με τους δημοσιονομικούς στόχους. 
Σε περίπτωση αρνητικών αποκλίσεων από τους στόχους, 
σύμφωνα με τα προβλεπόμενα στις παραγράφους Β.1. 
και Γ.2., οι αρμόδιες ΔΥΕΕ εξετάζουν και ελέγχουν την 
υλοποίηση των αναφερόμενων στα μνημόνια συνερ¬ 
γασίας διορθωτικών παρεμβάσεων, εξακριβώνουν τις 
δημοσιονομικές αιτίες των αποκλίσεων, εξετάζουν την 
ανάγκη εφαρμογής των προβλεπόμενων ως άνω κυρώ¬ 
σεων και προτείνουν παρεμβάσεις, υποβάλλοντας σχε¬ 
τική έκθεση στη ΔΠΓΚ, εντός δέκα (10) ημερών από την 
αποστολή σε αυτές των σχετικών εισηγήσεων των ΓΔΟΥ. 
Επιπλέον, σε περίπτωση επιβολής των προβλεπόμενων 
κυρώσεων παρακολουθούν την εφαρμογή τους. 

2. Για τους λοιπούς φορείς της Γενικής Κυβέρνησης 
με προϋπολογισμό κάτω των 10 εκατ. ευρώ, πλην ΟΤΑ 
και ΑΔΑ: 

Ολα τα προβλεπόμενα στην παράγραφο Γ.4. στοιχεία 
και ειδικότερα τα τυχόν μνημόνια συνεργασίας, τα μη¬ 
νιαία προγράμματα εκτέλεσης, τα τριμηνιαία στοιχεία 
εκτέλεσης, τα στοιχεία εκτέλεσης του ετήσιου προϋπολο¬ 
γισμού και οι εκθέσεις αιτιολόγησης των προϊσταμένων 
οικονομικών υπηρεσιών των φορέων που υποβάλλονται 
στην αρμόδια ΓΔΟΥ, κοινοποιούνται και στην αρμόδια 
ΔΥΕΕ, με μέριμνα της οικείας ΓΔΟΥ, εντός δέκα (10) ημε¬ 
ρών από την υποβολή τους σε αυτή. Σε περίπτωση που 
διαπιστώνεται αρνητική απόκλιση άνω του 10% και ο 
προϊστάμενος της οικείας ΓΔΟΥ κρίνει ότι η απόκλιση 
δεν αιτιολογείται επαρκώς ή ότι δεν έχουν ληφθεί τα 
αναγκαία μέτρα για τη διόρθωση της, σύμφωνα με την 
περίπτωση 5 της παραγράφου Γ.4, ενημερώνει σχετικά 

την αρμόδια ΔΥΕΕ εντός δέκα (10) η μερών. Το μνημόνιο 
συνεργασίας που συνάπτεται σύμφωνα με την ίδια περί¬ 
πτωση, κοινοποιείται στην αρμόδια ΔΥΕΕ. 

Σε περίπτωση αποκλίσεων από τους στόχους, σύμ¬ 
φωνα με τα προβλεπόμενα στην παράγραφο Γ.4. του 
μέρους Γ, οι αρμόδιες ΔΥΕΕ εξετάζουν και ελέγχουν την 
υλοποίηση των αναφερόμενων στα τυχόν μνημόνια συ¬ 
νεργασίας διορθωτικών παρεμβάσεων, εξακριβώνουν 
τις δημοσιονομικές αιτίες των αποκλίσεων, εξετάζουν 
την ανάγκη σύναψης μνημονίου συνεργασίας, σύμφω¬ 
να με την περίπτωση 5 της παραγράφου Γ.4. και υπο¬ 
βάλλουν σχετικές προτάσεις παρεμβάσεων στην οικεία 
ΓΔΟΥ, κοινοποιώντας στη ΔΠΓΚ. 

Στην περίπτωση σύναψης μνημονίου, σε εφαρμογή 
της περίπτωσης 5 της παραγράφου Γ.4., οι σχετικές ει¬ 
σηγήσεις της οικείας ΓΔΟΥ υποβάλλονται στην αρμόδια 
ΔΥΕΕ η οποία και παρακολουθεί και μεριμνά για την ανα¬ 
λογική εφαρμογή των προβλεπόμενων στην παράγραφο 
Γ.3. του μέρους Γ. 

3. Για τις ΑΔΑ που ανήκουν στην Κεντρική Διοίκηση 
ως ειδικοί φορείς του προϋπολογισμού, καθώς και τις 
ΑΔΑ που είναι φορείς της Γενικής Κυβέρνησης και δεν 
ανήκουν στην Κεντρική Διοίκηση ως ειδικοί φορείς, ανε¬ 
ξαρτήτως ποσού προϋπολογισμού: 

Όλα τα προβλεπόμενα στις παραγράφους Β.2., Γ.3. και 
Γ.5. στοιχεία και ειδικότερα τα μνημόνια συνεργασίας, τα 
μηνιαία προγράμματα εκτέλεσης, τα τριμηνιαία στοιχεία 
εκτέλεσης, τα στοιχεία εκτέλεσης του ετήσιου προϋπο¬ 
λογισμού και οι εκθέσεις αιτιολόγησης, αποστέλλονται 
από τον οικείο προϊστάμενο οικονομικών υπηρεσιών 
της ΑΔΑ στη ΔΠΓΚ. 

ΣΤ. Πίνακες προς συμπλήρωση 

Για την κατάρτιση του μηνιαίου προγράμματος εκτέ¬ 
λεσης, τον καθορισμό των τριμηνιαίων στόχων και την 
παρακολούθηση της εκτέλεσης, οι φορείς συμπληρώ¬ 
νουν τους πίνακες του παραρτήματος, ως εξής: 


1. Φορείς Κεντρικής Διοίκησης, συμπεριλαμβανομέ¬ 
νων και των ΑΔΑ που ανήκουν στην Κεντρική Διοίκη¬ 
ση ως ειδικοί φορείς του προϋπολογισμού: πίνακες ΙΑ 
(Στόχοι) και 1Β (Πραγματοποιήσεις), βάσει του πίνακα 1 
Γ (αντιστοίχιση ΚΑΕ), 

2. Λοιποί φορείς της Γενικής Κυβέρνησης, συμπεριλαμ¬ 
βανομένων και των ΑΔΑ που δεν ανήκουν στην Κεντρική 
Διοίκηση ως ειδικοί φορείς, πλην ΟΤΑ: 

α) ΝΠΔΔ και ΑΔΑ που εφαρμόζουν την κωδική κατά¬ 
ταξη εσόδων - εξόδων ΝΠΔΔ ή / και το π.δ. 205/1998 
(προϋπολογισμός σε ταμειακή βάση): πίνακες 2Α (Στόχοι) 
και 2Β (Πραγματοποιήσεις). 

β) Φορείς του Κοινωνικού Προϋπολογισμού: 

ί) Ασφαλιστικά Ταμεία: πίνακας 3Α (Στόχοι) και 3Β 
(Πραγματοποιήσεις), 

ϋ) ΟΑΕΔ: πίνακας 4Α (Στόχοι) και 4Β (Πραγματοποι¬ 
ήσεις), 

ίϋ) ΕΟΠΥΥ: πίνακας 5Α (Στόχοι) και 5Β (Πραγματοποι¬ 
ήσεις) και 

ίν) Νοσοκομεία και ΥΠΕ-ΠΕΔΥ: πίνακας 6Α (Στόχοι) και 
6Β (Πραγματοποιήσεις). 

γ) ΔΕΚΟ και ΝΠΙΔ, συμπεριλαμβανομένων και εκεί¬ 
νων του Κεφαλαίου Α' του ν. 3429/2005, καθώς και ΑΔΑ 
που τηρούν λογιστικά βιβλία σε δεδουλευμένη βάση: 
πίνακες 7Α (Βασικά Στοιχεία Φορέα), 7Β (Στόχοι) και 7Γ 
(Πραγματοποιήσεις). 

3. ΔΕΚΟ και ΝΠΙΔ του Κεφαλαίου Α' του ν. 3429/2005, 
εκτός Γενικής Κυβέρνησης: πίνακες 7Α (Βασικά στοιχεία 
φορέα), 7Β (Στόχοι) και 7Γ (Πραγματοποιήσεις). 

Η παρούσα ισχύει για την παρακολούθηση της εκτέ¬ 
λεσης των προϋπολογισμών του έτους 2018 και των 
επόμενων ετών. Για την παρακολούθηση της εκτέλεσης 
των προϋπολογισμών του έτους 2017 εξακολουθεί να 
ισχύει η αριθμ. 2/82445/ΔΠΓΚ/24.12.2015 (Β' 2934) από¬ 
φαση του Αναπληρωτή Υπουργού Οικονομικών, όπως 
τροποποιήθηκε με την αριθ. 2/99237/ΔΠΓΚ/ 23.12.2016 
(Β' 4252) όμοια. 

* Επισημαίνεται ότι πληρωμές που πραγματοποιούνται σε οποιονδήποτε ΚΑΕ μέσω των Ειδικών Φορέων που αντιστοιχίζονται στις γραμμές 18."Εξόφληση εκκρεμών αιτήσεων συνταξιοδότησης μέσω έκτακτης επιχορήγησης", 17."Τακτοποίηση υποχρεώσεων ΠΟΕ 
φορέων Γενικής Κυβέρνησης" και "Δαπάνες μεταναστευτικών ροών", θα πρέπει να εμφανίζονται στην αντίστοιχη διακεκριμένη γραμμή κατηγορίας δαπάνης. 

ΠΙΝΑΚΑΣ 7 - ΝΠΙΔ ΚΑΙ ΔΕΚΟ 


ΠΙΝΑΚΑΣ 7Α - ΒΑΣΙΚΑ ΣΤΟΙΧΕΙΑ ΦΟΡΕΑ 


ΕΠΩΝΥΜΙΑ (ΠΛΗΡΗΣ ΟΝΟΜΑΣΙΑ) 


ΑΡΚΤΙΚΟΛΕΞΟ (ΚΩΔΙΚΟ ΟΝΟΜΑ ΑΡΧΕΙΟΥ)* 



ΝΟΜΙΚΗ ΜΟΡΦΗ (ΑΕ ή ΝΠΙΔ η άλλη) 



ΑΦΜ 



ΕΠΟΠΤΕΥΟΥΣΑ ΑΡΧΗ 


ΤΑΧΥΔΡΟΜΙΚΗ ΔΙΕΥΘΥΝΣΗ (Πόλη, Οδός, Αριθμός, 

τ.κ.) 


ΤΗΛΕΦΩΝΑ ΕΠΙΚΟΙΝΩΝΙΑΣ (έως 4, ΣΤΑΘΕΡΑ 
ή/και ΚΙΝΗΤΑ) 






ΡΑΧ ΕΠΙΚΟΙΝΩΝΙΑΣ (έως 4) 






Ε-ΜΑΙΙ ΕΠΙΚΟΙΝΩΝΙΑΣ (έως 2) 



ΤΗΛ. ΕΠΙΚΟΙΝΩΝΙΑΣ 

ΠΡΟΕΔΡΟΣ Δ.Σ. 






ΠΡΟΪΣΤΑΜΕΝΟΣ ΟΙΚΟΝΟΜΙΚΩΝ ΥΠΗΡΕΣΙΩΝ 



ΕΣΩΤΕΡΙΚΟΣ ΕΛΕΓΚΤΗΣ 



ΥΠΕΥΘΥΝΟΣ ΣΥΜΠΛΗΡΩΣΗΣ ΤΩΝ ΣΤΟΙΧΕΙΩΝ 



ΕΝΤΟΣ ΓΕΝΙΚΗΣ ΚΥΒΕΡΝΗΣΗΣ* (Ν/Ο) 



ΟΜΑΔΟΠΟΙΗΣΗ* 

[Αριθμός προσωπικού ιδιωτικού δικαίου ορισμένου χρόνου 

